CELEX: 32008R1313
Language: lt
Date: 2008-12-10 00:00:00
Title: 2008 m. gruodžio 19 d. Komisijos reglamentas (EB) Nr. 1313/2008, iš dalies keičiantis Reglamentą (EB) Nr. 501/2008, nustatantį išsamias Tarybos reglamento (EB) Nr. 3/2008 dėl žemės ūkio produktams skirtų informavimo ir skatinimo veiksmų vidaus rinkoje ir trečiosiose šalyse taikymo taisykles

20.12.2008   
            
            
               LT
            
            
               Europos Sąjungos oficialusis leidinys
            
            
               L 344/61
            
         
      KOMISIJOS REGLAMENTAS (EB) Nr. 1313/2008
   2008 m. gruodžio 19 d.
   iš dalies keičiantis Reglamentą (EB) Nr. 501/2008, nustatantį išsamias Tarybos reglamento (EB) Nr. 3/2008 dėl žemės ūkio produktams skirtų informavimo ir skatinimo veiksmų vidaus rinkoje ir trečiosiose šalyse taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. gruodžio 17 d. Tarybos reglamentą (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse (1), ypač į jo 4, 5 ir 15 straipsnius,
   kadangi:
   
               (1)
            
            
               Reglamento (EB) Nr. 3/2008 2 ir 3 straipsniuose, iš dalies pakeistuose 2008 m. balandžio 29 d. Tarybos reglamentu (EB) Nr. 479/2008 (2), nustatytos informavimo apie naujus Bendrijos vynų pavadinimus ir apie atsakingą alkoholinių gėrimų vartojimą ir apie pavojingo jų vartojimo lygio žalą. Todėl Komisijos reglamentą (EB) Nr. 501/2008 (3) reikia atitinkamai iš dalies pritaikyti.
            
         
               (2)
            
            
               Reglamento (EB) Nr. 501/2008 I priede pateikiamas temų ir produktų sąrašas, taip pat skatinimo vidaus rinkoje gairės.
            
         
               (3)
            
            
               Reglamento (EB) Nr. 501/2008 II priede pateikiamas produktų, kuriems gali būti skirtos skatinimo trečiosiose šalyse priemonės, ir šalių, kuriose galima įgyvendinti skatinimo priemones, sąrašas.
            
         
               (4)
            
            
               Reglamento (EB) Nr. 501/2008 III priede pateikiami orientaciniai atskirų sektorių metiniai biudžetai.
            
         
               (5)
            
            
               Atsižvelgiant į Reglamento (EB) Nr. 3/2008 pakeitimus, reikėtų atitinkamai iš dalies pakeisti Reglamento (EB) Nr. 501/2008 I, II ir III priedus.
            
         
               (6)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 501/2008 I, II ir III priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gruodžio 19 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 3, 2008 1 5, p. 1.
   
      (2)  OL L 148, 2008 6 6, p. 1.
   
      (3)  OL L 147, 2008 6 6, p. 3.
   
      PRIEDAS
      Reglamento (EB) Nr. 501/2008 I, II ir III priedai iš dalies keičiami taip:
      
                  1.
               
               
                  I priedas iš dalies keičiamas taip:
                  
                              a)
                           
                           
                              „A. TEMŲ IR PRODUKTŲ SĄRAŠAS“ dalies vienuolikta įtrauka pakeičiama taip:
                              
                                          „—
                                       
                                       
                                          vynai su saugoma kilmės vietos nuoroda arba saugoma geografine nuoroda, vynai su vyninių vynuogių veislių nuoroda,“
                                       
                                    
                        
                              b)
                           
                           
                              „B. GAIRĖS“ dalyje nurodyta gairė „RŪŠINIAI VYNAI PKR, STALO VYNAI SU GEOGRAFINE NUORODA“ pakeičiama taip:
                              „VYNAI SU SAUGOMA KILMĖS VIETOS NUORODA ARBA SAUGOMA GEOGRAFINE NUORODA, VYNAI SU VYNINIŲ VYNUOGIŲ VEISLIŲ NUORODA
                              1.   Bendroji padėties apžvalga
                              Vyno pagaminama daug, tačiau jo vartojimas nekinta, o tam tikrų tipų vyno suvartojama vis mažiau, be to, trečiųjų šalių pasiūla didėja.
                              2.   Tikslai
                              
                                          —
                                       
                                       
                                          supažindinti vartotojus su Bendrijos vynų įvairove, kokybe ir gamybos sąlygomis bei mokslinių tyrimų rezultatais,
                                       
                                    
                                          —
                                       
                                       
                                          informuoti vartotojus apie atsakingą alkoholinio vartojimą ir riziką, susijusią su nesaikingu alkoholio vartojimu.
                                       
                                    3.   Tikslinės grupės
                              
                                          —
                                       
                                       
                                          platintojai,
                                       
                                    
                                          —
                                       
                                       
                                          vartotojai, išskyrus Tarybos rekomendacijoje 2001/458/EB (1) nurodytus jaunimą ir paauglius,
                                       
                                    
                                          —
                                       
                                       
                                          visuomenės nuomonės formuotojai: žurnalistai, kulinarijos specialistai,
                                       
                                    
                                          —
                                       
                                       
                                          viešbučių ir restoranų verslo mokyklos.
                                       
                                    4.   Pagrindinė informacija
                              
                                          —
                                       
                                       
                                          Bendrijos teisės aktai griežtai reglamentuoja gamybą, kokybės nuorodas, ženklinimą ir prekybą, taip užtikrindami vartotojams parduodamo vyno kokybę ir atsekamumą,
                                       
                                    
                                          —
                                       
                                       
                                          vyno patrauklumą didina plačios įvairios kilmės Bendrijos vynų pasirinkimo galimybės,
                                       
                                    
                                          —
                                       
                                       
                                          informacija apie vynininkystę Bendrijoje ir jo ryšį su regioninėmis bei vietinėmis tradicijomis, kultūra ir skoniu,
                                       
                                    
                                          —
                                       
                                       
                                          informacija apie atsakingo alkoholio vartojimo modelius ir alkoholio daromą žalą.
                                       
                                    5.   Pagrindinės priemonės
                              
                                          —
                                       
                                       
                                          Informavimo ir ryšių su visuomene akcijos,
                                       
                                    
                                          —
                                       
                                       
                                          prekybininkų ir restoranų verslo atstovų mokymas,
                                       
                                    
                                          —
                                       
                                       
                                          bendradarbiavimas su specializuota spauda,
                                       
                                    
                                          —
                                       
                                       
                                          kitos priemonės (interneto svetainės, informacinės skrajutės ir brošiūros), skirtos padėti vartotojams pasirinkti,
                                       
                                    
                                          —
                                       
                                       
                                          parodos ir mugės: kelių valstybių narių produkciją pristatantys stendai.
                                       
                                    6.   Programų trukmė
                              12–36 mėnesiai, pirmenybę teikiant daugiametėms programoms, kurių kiekvienam etapui nustatyti tikslai.
                           
                        
            
                  2.
               
               
                  II priedo „A. PRODUKTŲ, KURIEMS GALI BŪTI SKIRTOS SKATINIMO PRIEMONĖS, SĄRAŠAS“ dalies penkta ir šešta įtraukos pakeičiamos taip:
                  
                              „—
                           
                           
                              vynai su saugoma kilmės vietos nuoroda arba saugoma geografine nuoroda, vynai su vyninių vynuogių veislių nuoroda,
                           
                        
                              —
                           
                           
                              spiritiniai gėrimai su saugoma geografine nuoroda“.
                           
                        
            
                  3.
               
               
                  III priedo 11 punktas pakeičiamas taip:
                  
                              „11.
                           
                           
                              1.vynai su saugoma kilmės vietos nuoroda arba saugoma geografine nuoroda, vynai su vyninių vynuogių veislių nuoroda: 12 mln. EUR“.
                           
                        
            
         (1)  OL L 161, 2001 6 16, p. 38.“